สามพลังป่วนพิทักษ์โลก

สามพลังป่วนพิทักษ์โลก (Zettai Karen Children) (Absolutely Lovely Children) เป็นการ์ตูนญี่ปุ่นแนวตลกและต่อสู้ แต่งเรื่องและวาดภาพโดย ทากาชิ ชิอินะ มีเนื้อหาเกี่ยวกับโลกในยุคอนาคต ที่ประชากรของ "เอสเปอร์" หรือ ผู้ใช้พลังจิต เพิ่มขึ้นอย่างรวดเร็ว และได้มีการตั้งองค์กรณืขึ้นมาควบคุมดูแลเอสเปอร์ โดยในญี่ปุ่นได้มีเอสเปอร์เลเวล 7 ถึง 3 คน และทั้ง 3 คนเองก็ยังเป็นเด็กอยู่ด้วย นอกจากนี้ยังเป็นปัญหาระหว่างเอสเปอร์และคนธรรมดาเกิดขึ้นอยู่ตลอดเวลา
ปัจจุบันตีพิมพ์ลงในนิตยสาร โชเน็งซันเดย์ ในญี่ปุ่นโดยสำนักพิมพ์โชงะกุกัง และ นีออซ ในไทยโดยสำนักพิมพ์วิบูลย์กิจ และมีจำหน่ายในรูปของเกมบนเครื่องนินเทนโดดีเอส 1 เกม

**เนื้อเรื่องย่อ**
มินาโมโตะ โคอิจิ นักวิจัยแห่งองค์กรณ์ควบคุมเอสเปอร์ หรือ บาเบล (B.A.B.E.L. ย่อมาจาก Base of Backing ESP Laboratory) ได้จับพลัดจับผลูมาเป็นผู้ดูแลเอสเปอร์ลเวล 7 ที่มีแค่ 3 คนจากทั่วประเทศ นั่นคือ อาคาชิ คาโอรุ, โนงามิ อาโออิ และ ซันโนมิยะ ชิโฮะ ทั้งสามอายุ10ขวบ มีนิสัยเอาแต่ใจตนเองอย่างที่สุด และยังได้รับการตามใจมากไปตั้งแต่เด็ก แต่ว่าเขาก็รักเด็กๆพวกนั้นมา เพราะตนเองก็เคยประสบชีวิตแบบเดียวกันมาก่อนนั่นเอง
มินาโมโตะได้รับคำพยากรณ์มาว่า เด็กทั้งสามจะเป็นผู้นำของเหล่าเอสเปอร์ที่คิดทำลายเหล่าผู้คนธรรมดา และเขายังเป็นผู้สังหารคาโอรุด้วยมือของตนเอง คำทำนายนั้นทำให้มินาโมโตะพยายามจะเปลี่ยนอนาคตให้ได้และตัดสินใจดูแลพวกเด็กๆต่อไปโดยปิดบังเรื่องคำทำนายไว้ ทีมThe Childrenได้พบกับ เฮียวบุ เคียวสุเกะ ผู้นำกลุ่มแพนโดร่า ที่หวังจะให้เด็กๆทั้งสามย้ายมาอยู่ฝ่ายเดียวกับตน และยังต้องต่อสู้กับกลุ่มแบล็คแฟนธ่อมที่ล้างสมองเอสเปอร์เพื่อนำมาใช้เป็นอาวุธสงครามอีกด้วย ช่วงสุดท้ายของภาคประถมมินาโมโตะได้กลายเป็นเด็กทั้งร่างกายและความทรงจำจากการไปพัวพันคดีบางอย่างโดยบังเอิญ และถูกเฮียวบุล่อลวงให้ปฏิเสธการกลับไปเป็นเหมือนเดิม แต่คาโอรุ ชิโฮะและอาโออิ ได้เปิดใจมินาโมโตะในวัยเด็กได้สำเร็จและบอกว่าพวกเราจะเป็นผู้ใหญ่ไล่ตามคุณไปเอง
เมื่อเข้าภาค ม.ต้น คาโอรุเริ่มรู้ว่าตนเองชอบมินาโมโตะมากกว่าแต่ก่อน และผลจากการไล่ล่ากลุ่มแพนโดร่า ทำให้ความลับเรื่องคำทำนายที่มินาโมโตะพยายามปิดบังไว้ถูกเด็กทั้งสามล่วงรู้จนได้ แต่ทั้งสามก็เข้าใจความรู้สึกของมินาโมโตะที่อยากปิดบังไว้ พวกเด็กๆได้รู้จักกับเพื่อนร่วมชั้นคนใหม่ชื่อยูริ ซึ่งตัวจริงของเธอคือผู้มีพลังล้างสมองของแบล็กแฟนธ่อม และฟีเธอร์ที่ข้ามกาลเวลามาจากอนาคต ได้บอกเล่าถึงความจริงที่เกิดขึ้นในอนาคตว่าตัวการของสงครามคือแบล็กแฟนธ่อมที่นำโดยชายที่ชื่อกิลเลี่ยม มินาโมโตะได้รู้ภายหลังว่าฟีเธอร์คือตัวตนที่เกิดจากพลังของเด็กทั้งสามและยูริที่มาจากอนาคตจึงมีจิตใจของเด็กๆทั้งสี่ติดมาด้วย พวกคาโอรุและกลุ่มแพนโดร่าได้ร่วมมือกันบุกฐานทัพของแพนโดร่าเพื่อช่วยเหลือยูริ และสามารถทำให้แบล็กแฟนธ่อมล่มสลายไปได้สำเร็จ ฟีเธอร์ได้บอกให้มินาโมโตะรู้ก่อนจากไปว่าอนาคตได้เปลี่ยนไปแล้ว พวกเด็กๆในตอนนี้อาจจะไม่เลือกทางเดียวแบบอนาคตเดิมแต่สงครามระหว่างเอสเปอร์กับมนุษย์ธรรมดาจะต้องเกิดขึ้นในวันหนึ่ง
เปิดฉากภาค ม.ปลาย ด้วยเพื่อนร่วมชั้นคนใหม่ที่เคยถูกThe Childrenช่วยชีวิตไว้เมื่อวัยประถม ได้ปรากฏตัวขึ้นพร้อมประกาศคำสารภาพรักกับคาโอรุต่อหน้ากลุ่มบาเบล...

**ตัวละครหลัก**
ทีม The Children ในช่วงประถม ประกอบด้วย อาคาชิ คาโอรุ(บน), โนงามิ อาโออิ(ซ้าย),  ซันโนมิยะ ชิโฮะ(ขวา) และมินาโมโตะ โคอิจิ(กลาง)
 อาคาชิ คาโอรุ (Akashi Kaoru) 
ฉายา: Queen of Catastrophe (ราชินีแห่งหายนะ)
ให้เสียงโดย: อายะ ฮิราโนะ (ญี่ปุ่น), พรรณวดี เรืองไรเลขา (ทรูวิชั่นส์) (ไทย)
เด็กสาวผู้ใช้พลังไซโคคิเนซิส(พลังเคลื่อนย้ายสิ่งของทางกายภาพ) 1 ในเอสเปอร์เลเวล 7 แห่งทีม The Children มีนิสัยคล้ายๆตาแก่ลามกโรคจิต ห้าวๆแบบเด็กผู้ชาย แต่อันที่จริงเธอเองก็มีด้านที่เป็นผู้หญิงเหมือนกัน ในอนาคต คำทำนายระบุว่าเธอจะกลายเป็นผู้นำของเหล่าเอสเปอร์ในสงครามระหว่างเอสเปอร์และคนธรรมดา และต้องถูกมินาโมโตะที่ตัวเองรักยิงจนตาย
 โนงามิ อาโออิ (Nogami Aoi) 
ฉายา: Lightspeed Goddess (เทพธิดาความเร็วแสง)
ให้เสียงโดย: เรียวโกะ ชิราอิชิ (ญี่ปุ่น), วรรษิดา สุวรรณหงษ์ (ทรูวิชั่นส์) (ไทย)
เด็กสาวเทเลพอตเตอร์ ผู้ใช้พลังเทเลพอเทชั่น(พลังเคลื่อนย้ายปรับเปลี่ยนสิ่งต่างๆให้ย้ายตำแหน่งหรือสถานที) 1 ในเอสเปอร์เลเวล 7 แห่งทีม The Children มีนิสัยเรียบร้อยที่สุดในบรรดาทีม The Children เป็นคนจริงจัง มักถูกล้อปมด้อยเกี่ยวกับขนาดหน้าอกของตนเอง
 ซันโนมิยะ ชิโฮะ (Sannomiya Shiho) 
ฉายา: Untouchable Empress (จักรพรรดินีต้องห้าม)
ให้เสียงโดย: ฮารุกะ โทมัตสึ (ญี่ปุ่น), สุธาทิพย์ สุนทรวรเชษฐ์ (ทรูวิชั่นส์) (ไทย)
เด็กสาวไซโคแมทเลอร์ ผู้ใช้พลังไซโคเมททรี(พลังในการอ่านเหตุการณ์หรืออ่านใจจากการสัมผัสจับต้องสิ่งของหรือผู้คน) 1 ในเอสเปอร์เลเวล 7 แห่งทีม The Children มีนิสัยค่อนข้างซาดิสม์ ชอบทรมานคน พ่อของเธอเป็นตำรวจ และเคยให้เธอมาช่วยในการสืบหาคนร้ายด้วยพลังจิตอีกด้วย
 มินาโมโตะ โคอิจิ  (Minamoto Kōichi) 
ให้เสียงโดย: ยูอิจิ นากามูระ
ผู้ดูแลเอสเปอร์ทีม The Children เป็นคนตรงไปตรงมา และใจดีต่อกับทุกๆสิ่ง เคยเป็นนักวิจัยให้กับบาเบลมาก่อน แต่เนื่องจากด้วยความที่เขามีอดีตตอนเด็กใกล้เคียงกับพวก The Children เขาจึงยอมรับหน้าที่ผู้ดูแลนี้ เขาเองก็ทราบถึงอนาคตของเหล่า The Children ที่มีการทำนายเอาไว้ และพยายามอย่างเอาเป็นเอาตายที่จะเปลี่ยนแปลงมัน

**มังงะ**
ปัจจุบันมี 39 เล่มยังไม่จบ ซึ่งจะแบ่งเนื้อหาเป็น 2 ภาคคือ ภาคประถม และภาค ม.ต้น สำหรับภาค ม.ปลายเพิ่งเริ่มภาคจึงยังไม่ได้รวมเล่ม- ภาคประถม เล่ม 1-15- ภาค ม.ต้น เล่ม 16-39

**อนิเมะ== 
ปัจจุบันมีแค่ 2 ภาค และ OVA อีก 1 ตอน ดังนี้- Zettai Karen Children : Psychic Squad เป็นภาคแรกที่จบลงตอนเด็กทั้งสามจบชั้นประถม- Zettai Karen Children : Psychic Squad OVA ตอนพิเศษเนื้อหาอยู่ในช่วงที่เด็กทั้งสามอยู่ชั้น ม.ต้น- Zettai Karen Children : The Unlimited - Hyōbu Kyōsuke ภาคSide Story ที่มีเฮียวบุ เคียวสุเกะเป็นตัวเอก

**เพลง เปิด - ปิดใน สามพลังป่วนพิทักษ์โลก**

**อัลบั้มใน สามพลังป่วนพิทักษ์โลก**
 Over The Future อัลบั้มเพลงเปิดเพลงแรก ขับร้องโดย Karen Girl's- Zettai love x love Sengen
อัลบั้มเพลงปิดเพลงแรก ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ- DATTE Daihonmei อัลบั้มเพลงปิดเพลงที่สอง ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ- MY WINGS อัลบั้มเพลงเปิดเพลงที่สอง ขับร้องโดย Karen Girl's- Break+Your+Destiny อัลบั้มเพลงปิดเพลงที่สาม ขับร้องโดย ยูอิจิ นากามูระ, โคจิ ยูสะ และ คิโช ทานิยามะ- Soushunfu อัลบั้มเพลงปิดเพลงที่สี่ ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ

**อัลบั้มใน สามพลังป่วนพิทักษ์โลก OVA**
 ☆Seventh★Heaven☆ อัลบั้มเพลงปิด ขับร้องโดย อายะ ฮิราโนะ, เรียวโกะ ชิราอิชิ และ ฮารุกะ โทมัตสึ- …Out of control… อัลบั้มเพลงประกอบ ขับร้องโดย ยูอิจิ นากามูระ, โคจิ ยูสะ และ คิโช ทานิยามะ

**เกร็ด**
 หลายครั้งที่ตัวละครจากเรื่องฮายาเตะ พ่อบ้านประจัญบาน มักไปปรากฏในมังงะและอนิเมะของเรื่องนี้ ซึ่งบางครั้งก็เป็นเพียงมุขตลกเฮฮา แต่บางครั้งก็ถึงขั้นเป็นจุดสำคัญของตอนนั้นๆเลยทีเดียว- ในช่วงหลัง มังงะและอนิเมะของเรื่องนี้มักจะล้อเลียนเรื่องอื่นๆมากมาย จนใกล้เคียงกับเรื่องฮายาเตะ พ่อบ้านประจัญบาน- อนิเมะนั้นถูกดัดแปลงจากอนิเมะค่อนข้างมากและลดทอนความรุนแรงลงจากในมังงะเพื่อให้ฉายทางTVได้ ทำให้หลายบทต้องถูกตัดออกไปอย่างน่าเสียดาย และบรรยากาศจึงไม่ซีเรียสเท่ามังงะ

**แหล่งข้อมูลอื่น**
 เว็ปไซด์หลักของเรื่อง - เว็ปไซต์ของโชงะกุกัง ผู้ตีพิมพ์ - เว็บไซต์โดยบริษัทโคนามิ ผู้ผลิตสินค้าของ สามพลังป่วนพิทักษ์โลก 

**ดูเพิ่ม**
แผนปราบผีไม่มีอั้น
*ฮายาเตะ พ่อบ้านประจัญบาน

**อ้างอิง**
หมวดหมู่:อนิเมะที่ออกฉายในปี พ.ศ. 2551
หมวดหมู่:อนิเมะที่ออกฉายในปี พ.ศ. 2556
ส
หมวดหมู่:มังงะในนิตยสารโชเน็งซันเดย์
หมวดหมู่:การ์ตูนญี่ปุ่นแนวโชเน็ง‎
หมวดหมู่:มังงะของสำนักพิมพ์โชงากูกัง
หมวดหมู่:วิบูลย์กิจ